Zápisnica zo zasadnutia
Komisie mandátovej, legislatívno-právnej a kontroly
zo dňa 11. 3. 2014  

Prítomní:  JUDr. Šurinová , p. Barkol, PhDr. Guldan,  p. Ošlejšek
Neprítomná: Ing. Bíla

Program:
1.	Otvorenie
2.	Návrh zmeny Všeobecne záväzného nariadenia Mestskej časti Bratislava – Ružinov č. 30/2013 o poskytovaní nenávratných jednorázových finančných príspevkov obyvateľom Mestskej časti Bratislava – Ružinov v čase hmotnej núdze, náhlej núdze, pri poskytovaní finančného príspevku na zabezpečovanie spoločného stravovania nepracujúcich dôchodcov a o iných finančných príspevkoch
3.	Návrh Všeobecne záväzného nariadenia Mestskej časti Bratislava - Ružinov č. ..../2014 zo dňa ............ 2014, ktorým sa mení Všeobecne záväzné nariadenie č. 3/2011 zo dňa 28. 06. 2011 o poskytovaní finančných dotácií /grantov z rozpočtu Mestskej časti Bratislava - Ružinov, v znení zmien a doplnení vykonaných Všeobecne záväzným nariadením č. 11/2012
4.	Návrh na voľbu prísediacich na Okresnom súde Bratislava II na funkčné obdobie 2014 – 2017
5.	Návrh  na zaradenie  do siete  škôl a školských zariadení SR  ET  MŠ Miletičova ul. č. 37, Bratislava, a Výdajná školská jedáleň  ako súčasť ET  MŠ Miletičova ul. č. 37, Bratislava a ich následné zriadenie od 1.9.2014"
6.	"Prenájom nebytového priestoru  na zriadenie elokovaných tried MŠ Miletičova ul. č. 37, Bratislava " 
7.	Výsledky prerokovaných  petícií v roku 2013
8.	Rozbory činnosti a hospodárenia organizácií za rok 2013
9.	Rôzne

1. Otvorenie
Úvodom pán podpredseda komisie Barkol privítal členov komisie a zahájil rokovanie. Skonštatoval, že komisia je uznášaniaschopná a navrhol postupovať podľa programu, ktorí si členovia komisie odsúhlasili: 
 
Hlasovanie:		Prítomní: 3	 	Za: 3		Proti: 0		Zdržal sa: 0

Komisia mandátová, legislatívno-právna a kontroly pokračovala podľa schváleného programu. Následne pán podpredseda Barkol odovzdal slovo pani predsedníčke komisie JUDr. Šurinovej, ktorá pokračovala v rokovaní komisie.
 
2. Návrh zmeny Všeobecne záväzného nariadenia Mestskej časti Bratislava – Ružinov č. 30/2013 o poskytovaní nenávratných jednorázových finančných príspevkov obyvateľom Mestskej časti Bratislava – Ružinov v čase hmotnej núdze, náhlej núdze, pri poskytovaní finančného príspevku na zabezpečovanie spoločného stravovania nepracujúcich dôchodcov a o iných finančných príspevkoch
Zástupca starostu Mgr. Ján Buocik uviedol návrh zmeny VZN o poskytovaní nenávratných jednorázových finančných príspevkov obyvateľom MČ Bratislava – Ružinov. Zodpovedal členom komisie na otázky.   

Komisia LPaK  daný  materiál prerokovala a prijala nasledovné uznesenie:

berie na vedomie „Návrh zmeny Všeobecne záväzného nariadenia Mestskej časti Bratislava – Ružinov č. 30/2013 o poskytovaní nenávratných jednorázových finančných príspevkov obyvateľom Mestskej časti Bratislava – Ružinov v čase hmotnej núdze, náhlej núdze, pri poskytovaní finančného príspevku na zabezpečovanie spoločného stravovania nepracujúcich dôchodcov a o iných finančných príspevkoch“

Hlasovanie:		Prítomní: 4		Za: 2		Proti: 0		Zdržal sa:  2

3. Návrh Všeobecne záväzného nariadenia Mestskej časti Bratislava - Ružinov č. ..../2014 zo dňa ............ 2014, ktorým sa mení Všeobecne záväzné nariadenie č. 3/2011 zo dňa 28. 06. 2011 o poskytovaní finančných dotácií /grantov z rozpočtu Mestskej časti Bratislava - Ružinov, v znení zmien a doplnení vykonaných Všeobecne záväzným nariadením č. 11/2012
Návrh VZN o poskytovaní finančných dotácií/grantov predložili pani prednostka Mgr. Zuzana Maturkaničová a JUDr. Alena Matisková, referát právnych služieb. 

Komisia LPaK  daný  materiál prerokovala a prijala nasledovné uznesenie:

berie na vedomie   „Návrh Všeobecne záväzného nariadenia Mestskej časti Bratislava - Ružinov č. ..../2014 zo dňa ............ 2014, ktorým sa mení Všeobecne záväzné nariadenie č. 3/2011 zo dňa 28. 06. 2011 o poskytovaní finančných dotácií /grantov z rozpočtu Mestskej časti Bratislava - Ružinov, v znení zmien a doplnení vykonaných Všeobecne záväzným nariadením č. 11/2012“ s pripomienkami:

•	V čl. I bod 2 V § 3 ods. 1 písm. b) sa vypúšťajú slová „( napr. stanovy, nadačné listiny a pod.)“  a nahrádzajú slovami „pokiaľ právnickej osobe nie je vydaný výpis z obchodného registra“.
•	V čl. I bod 8 znie: V § 6 ods. 9 sa slová „Dotácia/grant“ nahrádzajú slovom „Grant“.
•	V čl. I v bodoch 6,7,8,9 nahradiť písm. „Z“ za písm. „V“

Hlasovanie:		Prítomní: 4		Za: 4		Proti: 0		Zdržal sa: 0

4. Návrh na voľbu prísediacich na Okresnom súde Bratislava II na funkčné obdobie 2014 – 2017
Pani prednostka Mgr. Zuzana Maturkaničová predniesla návrh na voľbu prísediacich na Okresnom súde Bratislava II. 

Komisia LPaK  daný  materiál prerokovala a prijala nasledovné uznesenie:

1. berie na vedomie   „Návrh na voľbu prísediacich na Okresnom súde Bratislava II na funkčné obdobie 2014 – 2017“
a

2.  odporúča MZ schváliť „Návrh na voľbu prísediacich na Okresnom súde Bratislava II na funkčné obdobie 2014 – 2017“

Hlasovanie:		Prítomní: 4		Za: 4		Proti: 0		Zdržal sa: 0

5. Návrh  na zaradenie  do siete  škôl a školských zariadení SR  ET  MŠ Miletičova ul. č. 37, Bratislava, a Výdajná školská jedáleň  ako súčasť ET  MŠ Miletičova ul. č. 37, Bratislava a ich následné zriadenie od 1.9.2014"
Návrh na zaradenie do siete škôl a školských zariadení ET MŠ Miletičová 37 uviedla pani prednostka Mgr. Zuzana Maturkaničová, ktorá poslancom zodpovedala na otázky. Po prerokovaní materiálu Komisia LPa K prijala nasledovné uznesenie:

1. berie na vedomie   „Návrh  na zaradenie  elokovaného pracoviska Materskej školy,  Miletičova ul. č. 37, Bratislava, a výdajnej školskej jedálne v objekte Miletičova ul. Č. 59 do siete škôl a školských zariadení SR a ich následné zriadenie od 1.9.2014“
a

2.  odporúča MZ schváliť „Návrh  na zaradenie  elokovaného pracoviska Materskej školy,  Miletičova ul. č. 37, Bratislava, a výdajnej školskej jedálne v objekte Miletičova ul. Č. 59 do siete škôl a školských zariadení SR a ich následné zriadenie od 1.9.2014“

Hlasovanie:		Prítomní: 4		Za: 4		Proti: 0		Zdržal sa: 0

6. "Prenájom nebytového priestoru  na zriadenie elokovaných tried MŠ Miletičova ul. č. 37, Bratislava " 
Pani prednostka Mgr. Zuzana Maturkaničová predniesla návrh zmluvy o nájme  a podnájme nebytových priestorov  medzi Slovenským červeným krížom a Materskou školou Miletičova 37. 

Komisia LPaK  daný  materiál prerokovala a prijala nasledovné uznesenie:

1. berie na vedomie   „Návrh  zmluvy o nájme nebytových priestorov uzavretej podľa zákona č. 116/1990 Zb. o nájme a podnájme nebytových priestorov medzi Slovenským červeným krížom a Materskou školou Miletičova 37“
a

2.  odporúča MZ schváliť „Návrh  zmluvy o nájme nebytových priestorov uzavretej podľa zákona č. 116/1990 Zb. o nájme a podnájme nebytových priestorov medzi Slovenským červeným krížom a Materskou školou Miletičova 37“

Hlasovanie:		Prítomní: 4		Za: 4		Proti: 0		Zdržal sa: 0

7. Výsledky prerokovaných  petícií v roku 2013
O výsledkoch prerokovaných petícií v roku 2013 informovala členov komisie pani prednostka Mgr. Zuzana Maturkaničová. Po prerokovaní petícií Komisia LPaK prijala nasledovné uznesenie:

berie na vedomie   „Výsledky prerokovaných  petícií v roku 2013“

Hlasovanie:		Prítomní: 4		Za: 4		Proti: 0		Zdržal sa: 0

8. Rozbory činnosti a hospodárenia organizácií za rok 2013
Tajomníčka komisie informovala členov komisie o dátumoch prejednania rozborov činnosti a hospodárenia organizácií za rok 2013.

9. Rôzne
Predsedníčka  komisie poďakovala všetkým prítomným za účasť a ukončila rokovanie komisie. 

								     JUDr. Daniela Šurinová, v. r.
								          predsedníčka komisie 

Zapísala:  Zeleníková